2. ลักษณะการประกอบธุรกิจ

1.  ความเป็นมา

บริษัท โทรีเซนไทย เอเยนต์ซีส์ จำกัด (มหาชน) ก่อตั้งเมื่อวันที่ 16 สิงหาคม 2526
และได้แปรสภาพเป็นบริษัทมหาชนจำกัด เมื่อวันที่ 15 ธันวาคม 2537 ปัจจุบันบริษัทมีทุนจดทะเบียน
933,004,413 บาท และทุนชำระแล้ว 708,004,413 บาท

การเปลี่ยนแปลงและพัฒนาการที่สำคัญในส่วนที่เกี่ยวข้องกับการประกอบธุรกิจในระยะ 5
ปีที่ผ่านมาคือ

ปี 2549 - บริษัท โทรีเซนไทย เอเยนต์ซีส์ จำกัด (มหาชน)
เน้นการกระจายธุรกิจให้มีความหลากหลายมากยิ่งขึ้น โดยลงทุนเพิ่มในบริษัท เมอร์เมด มาริไทม์
จำกัด (“เมอร์เมด”) เป็นร้อยละ 74.01 ณ วันที่ 30 กันยายน 2549
เพื่อรองรับการขยายตัวอย่างรวดเร็วในด้านอุตสาหกรรมน้ำมันและก๊าซธรรมชาตินอกชายฝั่ง

  - บริษัท โทรีเซนไทย เอเยนต์ซีส์ จำกัด (มหาชน) ติดอันดับ 1 ใน 200
  บริษัทจดทะเบียนที่ดีที่สุดในเอเชีย ซึ่งมีรายได้ใกล้ 1 พันล้านดอลลาร์สหรัฐอเมริกา โดยนิตยสาร
  Forbes Asia

ปี 2550 - บริษัท โทรีเซนไทย เอเยนต์ซีส์ จำกัด (มหาชน) ได้ออกหุ้นกู้แปลงสภาพจำนวน
169.80 ล้านดอลลาร์สหรัฐอเมริกา เพื่อนำมาใช้ในแผนการขยายและปรับปรุงกองเรือของบริษัทฯ

  - เมอร์เมดได้จัดหาเงินทุนจำนวน 246 ล้านดอลลาร์สิงคโปร์
  จากการออกและเสนอขายหุ้นสามัญเพิ่มทุนแก่ประชาชนทั่วไปเป็นครั้งแรกและจดทะเบียนในตลาดหลักทรัพย์แห่งประเทศสิงคโปร์

ปี 2551 - บริษัท โทรีเซนไทย เอเยนต์ซีส์ จำกัด (มหาชน) ขยายการลงทุนสู่ประเทศอินโดนีเซีย
โดยได้ลงทุนร้อยละ 49 ใน PT Perusahaan Pelayaran Equinox

- บริษัท โทรีเซนไทย เอเยนต์ซีส์ จำกัด (มหาชน) ได้รับรางวัล Thailand’s Best-Managed
Medium-Cap Corporation จากนิตยสาร Asiamoney

ปี 2552 - บริษัท โทรีเซนไทย เอเยนต์ซีส์ จำกัด (มหาชน) ได้ก่อตั้งบริษัท โซลีอาโด โฮลดิ้งส์
พีทีอี แอลทีดี ประกอบธุรกิจโดยการถือหุ้น (holding company) เพื่อการลงทุนในโครงการต่างๆ
สินทรัพย์หรือลงทุนในบริษัทนอกประเทศไทย

-   บริษัท โทรีเซนไทย เอเยนต์ซีส์ จำกัด (มหาชน) เข้าถือหุ้นร้อยละ 89.55 ในบริษัท ยูนิค
    ไมนิ่ง เซอร์วิสเซส จำกัด (มหาชน)
    ซึ่งเป็นบริษัทที่ประกอบธุรกิจถ่านหินและโลจิสติกส์ในประเทศไทย

-   บริษัท โทรีเซนไทย เอเยนต์ซีส์ จำกัด (มหาชน) เข้าถือหุ้นร้อยละ 100 ในบริษัท บาคองโค
    จำกัด ซึ่งเป็นบริษัทที่ประกอบธุรกิจปุ๋ยในประเทศเวียดนาม

-   บริษัท โทรีเซนไทย เอเยนต์ซีส์ จำกัด (มหาชน) เข้าถือหุ้นร้อยละ 21.18 ในเมอร์ตัน กรุ๊ป
    (ไซปรัส) แอลทีดี ซึ่งเป็นบริษัทที่ประกอบธุรกิจเหมืองถ่านหินในประเทศฟิลิปปินส์

-   เมอร์เมด ได้ระดมเงินทุนโดยการออกหุ้นเพิ่มทุน (right issues) 156
    ล้านดอลลาร์สิงคโปร์ เพื่อรองรับการเติบโตของธุรกิจของบริษัท เมอร์เมด มาริไทม์ จำกัด
    (มหาชน)

ปี 2553 - บริษัท โทรีเซนไทย เอเยนต์ซีส์ จำกัด (มหาชน) เข้าถือหุ้นร้อยละ 38.83 ใน
Petrolift Inc. ซึ่งเป็นบริษัทเรือบรรทุกน้ำมันปิโตรเลียมในประเทศฟิลิปปินส์

  - เมอร์เมด เข้าถือหุ้นร้อยละ 100 ใน Subtech Ltd. ในประเทศเซเชลส์
  เพื่อขยายบริการงานวิศวกรรมโยธาใต้น้ำไปยังตะวันออกกลางและอ่าวเปอร์เซีย

  - เมอร์เมด ขายเงินลงทุนในโครงการเรือขุดเจาะ KM-1 ให้กับหุ้นส่วนชาวมาเลเซีย
  และขายหุ้นในบริษัท เวิลล์คลาส อินสไปเรชั่น เอสดีเอ็น บีเอชดี

  - บริษัท โทรีเซนไทย เอเยนต์ซีส์ จำกัด (มหาชน) ออกหุ้นกู้ในประเทศประเภทระบุชื่อผู้ถือ
  ประเภทไม่ด้อยสิทธิ ไม่มีประกันเป็นจำนวนเงินรวม 4.0 พันล้านบาท
  เพื่อใช้ชำระคืนหนี้เงินกู้ธนาคารพาณิชย์ และเพิ่มเงินทุนหมุนเวียน

-   บริษัท โทรีเซนไทย เอเยนต์ซีส์ จำกัด (มหาชน) ได้ดำเนินการไถ่ถอนหุ้นกู้แปลงสภาพครั้งที่
    1 จำนวน 34.30 ล้านดอลลาร์สหรัฐอเมริกา
    จำนวนเงินต้นคงค้างภายใต้หุ้นกู้แปลงสภาพทั้งหมด ณ วันที่ 30 กันยายน 2553 คิดเป็นเงิน
    68.60 ล้านดอลลาร์สหรัฐอเมริกา

-   บริษัท โทรีเซนไทย เอเยนต์ซีส์ จำกัด (มหาชน) ได้ซื้อเรือบรรทุกสินค้าแห้งเทกองมือสอง 3
    ลำ และที่สั่งต่อใหม่อีก 1 ลำ ส่วนเมอร์เมด
    ได้รับมอบเรือสนับสนุนงานวิศวกรรมโยธาใต้น้ำมือสอง 1 ลำ และที่สั่งต่อใหม่อีก 3 ลำ

-   กองเรือโทรีเซน ณ วันที่ 30 กันยายน 2553 ที่กลุ่มบริษัทโทรีเซนเป็นเจ้าของ มีทั้งหมด 27
    ลำ เป็นเรือบรรทุกสินค้าทั่วไปและเรือบรรทุกสินค้าแห้งเทกอง
    เรือสำหรับให้บริการนอกชายฝั่งจำนวน 8 ลำ และมีเรือขุดเจาะอีก 2 ลำ นอกจากนี้
    ยังมีเรือบรรทุกสินค้าแห้งเทกองอีกเป็นจำนวนประมาณ 8.48 ลำ
    ที่กลุ่มบริษัทโทรีเซนได้เช่ามาเสริมเพิ่มเติมเพื่อตอบสนองความต้องการของลูกค้า

2.2 ภาพรวมการประกอบธุรกิจ

โครงสร้างธุรกิจในกลุ่มบริษัท โทรีเซนไทย เอเยนต์ซีส์ จำกัด (มหาชน)

[]

2.3 โครงสร้างรายได้

(ล้านบาท)

+-------------+---------------+------+-----+------+-----+------+-----+
| รายได้       | ประเภทธุรกิจ    | 2551 |     | 2552 |     | 2553 |     |
+-------------+---------------+------+-----+------+-----+------+-----+
|             |               | ร    | ร้อ  | ร    | ร้อ  | ร    | ร้อ  |
|             |               | ายได้ | ยละ | ายได้ | ยละ | ายได้ | ยละ |
+-------------+---------------+------+-----+------+-----+------+-----+
| 1.          | ธุรกิจเดินเรือ    | 2    | 80  | 1    | 65  | 9,27 | 48  |
| รายได้จ      |               | 8,45 | .42 | 3,84 | .06 | 2.55 | .52 |
| ากการเดินเรือ |               | 3.61 |     | 2.17 |     |      |     |
+-------------+---------------+------+-----+------+-----+------+-----+
| 2.          | ธุรกิจ          | 5,28 | 14  | 5,20 | 24  | 3,47 | 18  |
| ราย         | บริการนอกชายฝั่ง | 5.44 | .94 | 9.87 | .48 | 6.36 | .19 |
| ได้จากธุรกิจบร |               |      |     |      |     |      |     |
| ิการนอกชายฝั่ง |               |      |     |      |     |      |     |
+-------------+---------------+------+-----+------+-----+------+-----+
| 3.          | ธุรกิจก         | -    | -   | 36   | 1   | 4,64 | 24  |
| ราย         | ารผลิตและขายปุ๋ย |      |     | 5.80 | .72 | 0.74 | .28 |
| ได้จากการขาย |               |      |     |      |     |      |     |
+-------------+---------------+------+-----+------+-----+------+-----+
| 4.          |               | 1,36 | 3   | 1,70 | 8   | 1,54 | 8   |
| รายได้จากกลุ่ม |               | 4.50 | .86 | 4.28 | .01 | 5.46 | .09 |
| บริษัทที่ให้บริกา |               |      |     |      |     |      |     |
| รและแหล่งอื่นๆ |               |      |     |      |     |      |     |
+-------------+---------------+------+-----+------+-----+------+-----+
| 5. ดอกเบี้ยรับ |               | 20   | 0   | 12   | 0   | 9    | 0   |
|             |               | 4.71 | .57 | 5.43 | .59 | 4.65 | .50 |
+-------------+---------------+------+-----+------+-----+------+-----+
| 6.          |               | 7    | 0   | 2    | 0   | 8    | 0   |
| ส่วนแบ่งกำไรจ |               | 4.21 | .21 | 9.88 | .14 | 0.31 | .42 |
| ากบริษัทร่วมแล |               |      |     |      |     |      |     |
| ะกิจการร่วมค้า |               |      |     |      |     |      |     |
+-------------+---------------+------+-----+------+-----+------+-----+
| รวม         |               | 3    | 100 | 2    | 100 | 1    | 100 |
|             |               | 5,38 |     | 1,27 |     | 9,11 | .00 |
|             |               | 2.47 |     | 7.43 |     | 0.07 |     |
+-------------+---------------+------+-----+------+-----+------+-----+

ลักษณะรายได้ของกลุ่มธุรกิจหลัก

ก. ลักษณะรายได้ของกลุ่มธุรกิจขนส่ง

ก.1. ลักษณะรายได้ของกลุ่มธุรกิจเรือบรรทุกสินค้าแห้งเทกอง

การให้บริการขนส่งสินค้าของบริษัทในกลุ่มโทรีเซน เป็นแบบไม่ประจำเส้นทาง (Tramp Service)

การให้บริการแบบไม่ประจำเส้นทาง

รายได้จากการให้บริการเดินเรือแบบไม่ประจำเส้นทางแบ่งเป็น 2 ประเภทคือ

-   รายได้จากการให้เช่าเหมาลำเป็นเที่ยว (Voyage Charter)

ผู้เช่า (Charterer) จะจ่ายค่าเช่าเป็นค่าระวางต่อตัน หรือคิดเหมา (Lump sum)
ให้กับเจ้าของเรือ เจ้าของเรือเป็นผู้จ่ายค่าน้ำมันและค่าใช้จ่ายอื่นๆ
ทั้งหมดรวมทั้งค่าใช้จ่ายที่เกิดขึ้นในท่าเรือ (Port disbursement) ค่าภาระยกขนสินค้า
รวมทั้งค่านายหน้าและค่าใช้จ่ายในการว่าจ้างตัวแทนเรือทั้งต้นทางและปลายทาง
สำหรับโครงสร้างรายได้การให้บริการเช่าเหมาลำเป็นเที่ยวจะอยู่ในรูปค่าระวางสินค้า
ซึ่งการคิดค่าระวางสินค้าจะเหมือนกับการคิดค่าระวางสินค้าสำหรับการให้บริการแบบประจำเส้นทาง

-   รายได้จากการให้เช่าเหมาเป็นระยะเวลา (Time Charter)

ผู้เช่าจะจ่ายค่าเช่าเรือตามระยะเวลาที่เช่าเรือ เช่น จ่ายเป็นต่อวัน (หรือต่อเดือน)
และต่อเดทเวทตันของเรือ ผู้เช่าจะเป็นผู้จ่ายค่าใช้จ่ายด้านน้ำมันเชื้อเพลิง
รวมทั้งค่าใช้จ่ายที่เกิดขึ้นในเมืองท่า (port disbursement)
ตลอดจนการว่าจ้างตัวแทนเรือทั้งต้นทางและปลายทาง และเจ้าของเรือเป็นผู้รับผิดชอบ
ค่าใช้จ่ายด้านการดำเนินงานของเรือทั้งหมด
สำหรับโครงสร้างรายได้การให้บริการเช่าเหมาเป็นเวลาจะอยู่ในรูปค่าเช่าเรือ
ซึ่งการคิดอัตราค่าเช่า (Time Charter Rate หรือ TC Rate) จะคิดเป็นรายวัน
(ดอลลาร์สหรัฐต่อวัน) ซึ่งอัตราค่าเช่าจะแปรผันตามอัตราค่าเช่าของตลาดโลก
และถูกกำหนดโดยอุปสงค์ และอุปทานของเส้นทางนั้นๆ

ก.2. ลักษณะรายได้ของกลุ่มธุรกิจตัวแทนเรือ

  ธุรกิจตัวแทนเรือ (Ship Agency) รายได้มาจาก

  - ค่าบริการการเป็นตัวแทนเรือ
  คิดค่าบริการตามอัตราซึ่งสมาคมเจ้าของและตัวแทนเรือกรุงเทพฯ กำหนด

  - ค่าบริการในการรับส่งลูกเรือ คิดค่าบริการเป็นเที่ยวซึ่งส่วนใหญ่จะขึ้นกับระยะทางที่ให้บริการ

  - ค่าบริการจากการดำเนินพิธีการศุลกากร คิดค่าบริการเป็นกรณีๆ ไปตามปริมาณของสินค้า

  - ค่านายหน้าจากการจัดหาสินค้าลงเรือให้กับเจ้าของเรือ คิดเป็นร้อยละของค่าระวางสินค้า

  - ค่านายหน้าจากการจัดหาอุปกรณ์และเสบียงให้แก่ลูกเรือและเจ้าของเรือ คิดเป็นร้อยละของ
  มูลค่าอุปกรณ์หรือการให้บริการ

ก.3. ลักษณะรายได้ของกลุ่มธุรกิจนายหน้าเช่าเหมาเรือ

  รายได้มาจากค่านายหน้า คิดเป็นร้อยละของค่าระวางสินค้า / หรือค่าเช่าเรือ

ข. ลักษณะรายได้ของกลุ่มธุรกิจพลังงาน

ข.1. ลักษณะรายได้ของกลุ่มธุรกิจบริการงานวิศวกรรมโยธาใต้น้ำ

รายได้มาจากการให้บริการซ่อมบำรุงท่อน้ำมันและท่อแก๊สใต้ทะเล
รวมทั้งโครงสร้างของแท่นขุดเจาะ โดยใช้นักประดาน้ำ และอุปกรณ์หุ่นยนต์ดำน้ำ
รายได้ประกอบด้วยค่าเช่าเรือ อุปกรณ์ดำน้ำ หุ่นยนต์ ดำน้ำ และค่าจ้างนักประดาน้ำ
ตามวันและเวลาที่ใช้จริง

ข.2. ลักษณะรายได้ของกลุ่มธุรกิจให้บริการเรือขุดเจาะ

  รายได้มาจากค่าเช่าเรือขุดเจาะคิดเป็นรายวัน
  และทำสัญญาให้บริการเป็นระยะเวลาตามที่ตกลงกัน

ค. ลักษณะรายได้ของกลุ่มธุรกิจโครงสร้างขั้นพื้นฐาน

ค.1. ลักษณะรายได้ของธุรกิจจัดหาอุปกรณ์บนเรือและโลจิสติกส์

  รายได้มาจากการขายอุปกรณ์สำหรับรัดตรึงและปกป้องสินค้าบนเรือ ค่าเช่าพื้นที่ในคลังสินค้า

ค.2. ลักษณะรายได้ของธุรกิจบริหารท่าเรือ

  รายได้มาจากค่าบริการขนถ่ายสินค้าขึ้น/ลงเรือ, ค่าเช่าอุปกรณ์ขนถ่ายสินค้า,
  ค่าเช่าโกดังในท่าเรือ
  คิดค่าบริการจากน้ำหนักของสินค้าและระยะเวลาในการเช่าอุปกรณ์และโกดัง

ค.3. ลักษณะรายได้ของธุรกิจโลจิสติกส์ถ่านหิน

  รายได้มาจากการขายถ่านหินและการบริการขนส่งถ่านหิน

ค.4. ลักษณะรายได้ของธุรกิจปุ๋ย

  รายได้มาจากการขายปุ๋ยคิดเป็นกิโลกรัมหรือตัน